

####

#### **ประกาศเทศบาลตำบลห้วยยอด**

**เรื่อง ประชาสัมพันธ์กำหนดวัน เวลา การตรวจรับงานจ้างโครงการขุดลอกสระน้ำบริเวณสนามกีฬากลาง อำเภอห้วยยอด จังหวัดตรัง**

-------------------------------------------------------

ตามที่ เทศบาลตำบลห้วยยอด ตกลงจ้างห้างหุ้นส่วนจำกัด จักรพงษ์การโยธา ดำเนินการก่อสร้างโครงการขุดลอกสระน้ำบริเวณสนามกีฬากลาง อำเภอห้วยยอด จังหวัดตรัง เป็นเงิน 1,277,000.- บาท (หนึ่งล้านสองแสนเจ็ดหมื่นเจ็ดพันบาทถ้วน) กำหนดเวลาแล้วเสร็จภายในวันที่ 23 กรกฎาคม 2560 รายละเอียดตามสัญญาจ้าง เลขที่ พด.20/2560 ลงวันที่ 25 พฤษภาคม 2560 นั้น

 ห้างหุ้นส่วนจำกัด จักรพงษ์การโยธา ผู้รับจ้าง ได้ส่งมอบงานจ้าง เมื่อวันที่ 24สิงหาคม 2560 และประธานคณะกรรมการตรวจงานจ้างได้นัดคณะกรรมการเพื่อทำการตรวจรับงานจ้างโครงการดังกล่าว ในวันที่ 28 สิงหาคม 2560 เวลา 10.30 น. ณ สถานที่ก่อสร้างบริเวณสนามกีฬากลาง อำเภอห้วยยอด จังหวัดตรัง จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับงานจ้างดังกล่าวต่อไป

 จึงประกาศมาให้ทราบโดยทั่วกัน

 ประกาศ ณ วันที่ 25 เดือน สิงหาคม พ.ศ. 2560

(นายธวัชชัย วรพงศ์พัฒน์)

นายกเทศมนตรีตำบลห้วยยอด